
Cocoșul galic, jumulit în timp 
ce cânta imnul SUA 

Cum era de așteptat, opoziția din Franţa a reacţionat vehement la anunţul 
președintelui Macron legat de posibilitatea ca ţări europene să trimită trupe în 


Ucraina. Inclusiv unii lideri marcanţi din cadrul NATO, ca Olaf Scholz, au dat de 
înțeles că opinia lui Macron este neîmpărtășită de aliaţi: "Niciun soldat 
european sau NATO nu va fi trimis în Ucraina". 


O reacție similară, dar nuanţată, a venit și din partea lui Jens Stoltenberg, care a 
spus că Alianţa nu intenţionează să trimită trupe în Ucraina. Totuși, Stoltenberg a 
adăugat că deciziile individuale ale țărilor nu necesită coordonare cu toți membrii 
NATO. Așadar, problema rămâne pe masă, după cum a precizat și premierul 
slovac Robert Fico. Unele state vor putea trimite soldați pe front doar în baza 
acordurilor de securitate bilaterale semnate cu regimul Zelensky. 


Prezent la Paris, președintele lohannis nu a catadicsit să ne spună dacă se 
gândește să trimită soldați români pe frontul din Ucraina. Nici cât de serioase au 
fost discuțiile cu Macron. Acum are alte priorități. Urmărește cu atenție și 
îngrijorare stadiul lucrărilor la vila de protocol renovată cu 7 milioane de euro. 


Pură coincidenţă, în ziua în care Macron a lansat bomba (cu dezinvoltura și 
seninătatea unui smintit irecuperabil) mass-media din România a publicat un 
anunț preluat de la Ministerul Apărării, din care aflăm că “se prelungește 
perioada de recrutare pentru posturile de soldați și gradaţi profesioniști”. 
Dovadă că prea puţin tineri s-au arătat încântați de leafa de 2.400 lei net plus 
beneficii, cu perspectiva de a deveni carne de tun. O perspectivă cât se poate de 
palpabilă, întărită de viziunea președintelui Macron asupra continuării războiului. 


Oferta MApN este stupidă în actualul context. Dacă tot există români aventurieri, 
dornici să apere "ordinea internaţională bazată pe reguli”, atunci de ce și-ar risca 
viaţa pe 2 lei? De ce nu s-ar duce direct pe front, în cadrul Romania Battlegroup 
"Getica"? Vorbim despre un detașament format exclusiv din români și moldoveni 
cu experienţă de luptă, care și-au promovat “activitatea” atât în mass-media 
(Antena3, Digi24), cât și pe propria pagină de Facebook, cu 12.000 de urmăritori, 
cu număr de contact și adresă de e-mail. Aceștia sunt plătiţi în calitate de 
mercenari, probabil cu mii de euro lunar, din banii strânși cu trudă de Zelenesky 
în ultimii doi ani. Întâmplător, în cadrul armatei române există Divizia 2 Infanterie 
"Getica", posibil punctul de plecare al grupului de mercenari din Ucraina. 


Într-un interviu recent, din 23 februarie, liderul detașamentului Getica spune că 
"există şanse ca România să intre într-un conflict cu Rusia”. Chiar dacă 
lohannis se face că plouă - preferă discrețţia, inclusiv după declaraţiile incendiare 
ale președintelui francez. 


Pe de altă parte, unii comentatori din occident îi reproșează lui Macron că 
degeabă își umflă pieptul și ameninţă Rusia că se va confrunta pe front cu 
cocoșii galici, dacă în mod practic a livrat Ucrainei un ajutor militar de doar 640 
milioane de euro - în comparaţie cu cele 17,7 miliarde ale nemților. 


În ceea ce privește România, propagandiștii guvernamentali acceptă cu o 
atitudine de-a dreptul bolnavă perspectiva trimiterii de trupe în Ucraina. Ei sunt 
îngrijoraţi doar din pricină că alianţa PSD-PNLva pierde niște voturi. Cristian 
Pirvulescu: "Se va discuta ceva mai serios despre posibilitatea trimiterii de 
trupe. Consecințele ar putea să privească și politica internă românească 
pentru că în ceea ce privește acordul bilateral cu Ucraina, deja AUR a vorbit 
despre posibilitatea trimiterii de trupe, iar acum ipoteza lansată de Macron 
nu face decât să le dea și mai mult avânt". 


Așadar, putem intra liniștiți în război cu Rusia, la o adică, numai să nu dea dracu' 


să vină extremiștii la putere, că rămânem și fără bani de țigări. 


ZIUA 10 / Campania de strângere de fonduri “10 zile de donații pentru 100 
de zile de Opoziţie” continuă. După primele nouă zile s-au strâns 2.899 euro 
dintr-un total de 3.000. Amănunte, aici. Vă mulţumesc! 

